google/wiki40b huggingface dataset:
EMedicine

eMedicine er en nettbasert, klinisk database, som ble etablert i 1996. Den er tilgjengelig på internett og består av kliniske oversikter over sykdommer, skrevet av eksperter innenfor hvert enkelt område. I USA kan leger benytte seg av eMedicine i spesialistutdanningen for allmennmedisin (Continuing medical education), bl.a. får man kurspoeng ved å fylle ut spørsmålsskjemaer knyttet til de enkelte artikler. Ca. 10 000 leger fra hele verden har bidratt til innholdet. Grunnleggeren av nettstedet var Scott Plantz og Richard Lavely. eMedicine ble solgt til WebMD i januar 2006.
Kazuaki Koezuka

Karriere

Kazuaki Koezuka startet sin profesjonelle karriere i Gamba Osaka i 1989. Han har også spilt for Kyoto Purple Sanga.
Oslo Cabaret

Oslo Cabaret (innviet 1. november 1985) var et restaurantteater (spisested og revyscene) i et restaurert møllebygg ved Akerselva, eid av Gino Valente.  Det hadde 450 plasser og gjestene spiste før forestillingen begynte. Deretter var det dans.
Under åpningen, der Veronas operasjef Renzo Giacchieri var gjest, mottok Jack Fjeldstad 10 000 kroner av Albert Nordengen som vinner av den første Oskar Braatens pris.
Den første kabareten var satt opp av GTH Produksjon, det vil si Gino Valente, Terje Gulbrandsen og Harald Heide-Steen jr., og aktører var Jørn Hoel og Ellen Nikolaysen som sang, samt Harald Heide-Steen jr. som spilte i flere sketsjer.
Mottakelsen var lunken, og de ansatte fremmet millionkrav mot Klassekampen for deres kritikk av servitørenes antrekk.
Etter tre års drift, der restaurant Mølla i stor grad subsidierte cabareten, ble det solgt.
Det ble videreført under navnet Møllehjulet, der vinterhaven, restauranten og cabareten inngikk i samme selskap Mølla A/S. Ved åpningen underholdt Rune Rudberg og Kjell Vidars.
Den gule fare

Den gule fare (engelsk: Yellow Peril, tysk: gelbe Gefahr) er et uttrykk som fra omkring år 1900 ble benyttet om asiater, som man anså å true den hvite rase. Til USA kom det på 1800-tallet kinesiske innvandrere, og man fryktet at det ville senke lønner og levestandarder. Man fryktet også at Keiserriket Japan skulle ekspandere som militær stormakt. Dette var også en frykt i Europa, Australia, New Zealand og Sør-Afrika.
Den amerikanske historikeren Gina Marchetti definerer «den gule fare» slik: «Med røtter i middelalderens frykt for Djengis Khan og de mongolske invasjonene av Europa, kombinerer «den gule faren» rasistisk terror av fremmede kulturer, seksuelle angster, og troen på at Vesten ville bli overmannet og omsluttet av ustanselige, mørke og okkulte styrker fra Østen.»
Keiser Vilhelm II av Tyskland var først ute med å bruke uttrykket «den gule fare» (tysk: gelbe Gefahr) i september 1895. Keiseren, som var under påvirkning av den antiasiatiske diplomaten Max von Brandt, hadde begynt å se Kina som et rettmessig område for tysk kolonisering. I tillegg anså keiseren Japan, som nylig hadde erobret landområder fra Kina, som en stor konkurrent i kampen om det lukrative kinesiske markedet. Gjennom trippelintervensjonen i april 1895 hadde Tyskland, sammen med Frankrike og Russland, gitt et diplomatisk ultimatum til Japan, hvor de ble tvunget til å avstå de fleste kinesiske områder de hadde erobret. For å legitimere intervensjonen hadde Vilhelm fra april 1895 snakket besatt om farene som den «gule rase» utgjorde for de europeiske folkene.
Ved å formulere uttrykket «den gule fare» hadde Vilhelm satt i ord en rasistisk frykt som var vanlig i Vesten siden midten av 1800-tallet – særlig fra 1870 og videre. Keiseren fikk begrepet avbildet i et maleri, hvor erkeengelen Mikael – et symbol på Tyskland – leder de europeiske landene mot den asiatiske «trusselen», representert av en gyllen Buddha hengt foran skip fra Hamburg-Amerikalinjen. Maleriet ble angivelig designet av keiseren selv, og ble malt av Hermann Knackfuss.

Den gule fare i populærkultur

En populær fiktiv personifisering av den gule fare er Sax Rohmers skikkelse Dr. Fu Manchu.
Skyting under Middelhavslekene 2009

Skyting under Middelhavslekene 2009. Skyting var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var fjortende gangen som skyting var med på programmet under middelhavslekene. Det ble konkurrert i tretten øvelser, åtte for menn og fem for kvinner. Italia ble beste nasjon med tre gullmedaljer foran Spania som også vant tre gull.
Lechtal-Alpene

Geologi

Lechtal-Alpene er, som resten av De nordlige kalkalper, hovedsakelig oppbygd av kalkstein.

Natur, kultur og historie

De nevnte dalene på Lechtal-Alpenes nordside ble bosatt over fjellpassene fra sydsiden, dvs. fra Oberinntal (Landeck resp. Imst). Dalene tjente først som setrer, som senere ble til permanente bosetninger. Helt frem til 1900-tallet hørte de administrativt til distriktene Landeck og Imst. I dag hører de sammen med Lechtal til distriktet Reutte.
Den øverste Lechdalen (dvs. kommunene Lech og Steeg) og Lechquellengebirge samt Großes Walsertal ble bosatt av walsere på 1200- og 1300-tallet.
Zisi

Zisi (kinesisk: 子思; pinyin: Zǐsī; Wade–Giles: Tzu-ssu; født ca. 481 f.Kr. i staten Lu i oldtidens Kina, død 402 f.Kr.), opprinnelig navn Kong Ji (孔伋), var en kinesisk filosof. Han var Konfucius' eneste sønnesønn, og skal etter det som fortelles ha undervist Mencius og ha skrevet det kinesiske klassiske verk Læren om middelveien. Han kalles også Zisizi (子思子, «Mester Zisi»).
Þórunn Helga Jónsdóttir

Klubbkarriere

Jónsdóttir spilte for KR tidlig i karrieren, samt for amerikanske Rhode Island Rams i 2004. Etter en retur til KR, signerte hun for brasilianske Santos FC i 2008, og var en del av laget som vant Copa Libertadores Femenina i både 2009 og 2010.
Etter et år for Flamengo i 2011 etterfulgt av et år for Vitória i 2012, signerte Jónsdóttir i juni 2013 for Avaldsnes IL.

Landslagskarriere

Jónsdóttir spilte sin første kamp for det islandske landslaget 19. juli 2009, da Island tapte 1–2 for Danmark. Hun ble ikke tatt ut til EM i 2009, men var en del av Islands tropp til EM i 2013.
Hypostilbus

Utbredelse

Arten lever på Madagaskar.
Idsjön

Idsjön er en innsjø langs Gimån i Bräcke kommune, Jämtland, Sverige. Innsjøen er 10 km² stor, og ligger i en høyde på 261 meter over havet.
Man antar at innsjøen har hatt stor betydning gjennom flere tusen år av Jämtlands historie. Langs Idsjön finnes flere fortidsminner, blant annet to gravfelt, et titalls fanstboplasser, fangstgroper og innsjøgraver. Fangstordninger for sikfiske, såkalt vaktfiske, har ved Gimåns innløp til innsjøen blitt praktisert kontinuerlig fra middelalderen fram til i dag. Området er derfor utmerket som av «nasjonal interesse i kulturspørsmål».
Maultasche

Kuriosa

Legenden forteller at maultaschen ble oppfunnet av munkene i Maulbronn-klosteret for å skjule det faktum at de åt kjøtt under fasten.
Knislinge

Knislinge er et tettsted i Östra Göinge kommune i Skåne län i Sverige. I 2010 hadde tettstedet 3 030 innbyggere. Knislinge ligger cirka 25 kilometer nord for Kristianstad.
Hamar Ruins

Hamar Ruins er en amerikansk fotballklubb fra Hamar. Klubben ble stiftet i 1995 på Hamar, på samme tid som Eidsvoll 1814's. Hamar Ruins har omtrent 50 spillere, fordelt på de fire nivåene U13, U16, U19 og seniorer. Lagets farger er lilla og hvitt og de spiller sine hjemmekamper på Presterudbanen ved Storhamar.
Hamar Ruins har håvet inn sju NM-gull. I 2002 vant både U16 og U19 Norgesmesterskapet i Amerikansk fotball, i 2004 tok U19 NM-gullet igjen og U19 brakte gullet til Hamar året etter igjen, i 2005 med seier over Oslo Vikings. I 2006 vant Hamar Ruins U16 NM. I 2007 vant de også finalen, mot Oslo Vikings, og den endte 19-6.
Communication for Change

Communication for Change er et utvekslingsprogram som arrangeres av Kirkens Nødhjelp og Norges KFUK-KFUM. Det innebærer et forkurs i Norge og Kenya, et uteopphold på tre måneder i Afrika, Latin-Amerika eller Asia, og et semester på Sunnmøre folkehøgskule i Norge som blant annet inkluderer informasjonsarbeid for ungdom. 
Programmet finansieres av Fredskorpset.
Frihetskorsets orden

Frihetskorsets orden (finsk: Vapaudenristin ritarikunta, svensk: Frihetskorsets orden) er en er finsk militær orden. Den ble innstiftet 4. mars 1918 etter initiativ av forsvarssjef og øverstkommanderende Carl Gustaf Mannerheim. Frihetskorsets orden er Finlands fornemste orden. Øverstkommanderende for Finlands forsvar er ordenens stormester.

Insignier

Ordensinsigniene for Frihetskorsets orden er utformet av kunstneren Akseli Gallen-Kallela. 
Ordenstegnet for Frihetskorsets orden består av et georgskors belagte med et hakekors i gull eller sølv og en hvit rose i midten. Korsets farge avhenger av grad og status. For tredje og fjerde grad er korset svart for militære, blå for sivile. For høyere grader er korset hvitemaljert. Korset er opphengt i båndet i en krans. Når ordenen tildeles for militære fortjenester er kransen prydet av et motiv hentet fra Karelens heraldiske våpen: to pansrede armer med henholdsvis sverd og krumsabel. 
Ordensstjernen for Frihetskorsets orden er i sølv og er i midten belagt med en heraldisk rose over et hakekors, det hele på svart medaljong. Medaljongen har er omgitt av et rødt bånd der innskriften «Isänmaan puolesta» («for fedrelandet») er skrevet med gullbokstaver. Ordensstjernen varierer i størrelse etter grad. Ved tildeling til militære er ordensstjernen belagt med korslagte sverd.
Ordensbåndet er rødt med smale hvite striper for tildelinger i krigstid, gult med røde striper for tildelinger i fredstid.

Tildeling

Frihetskorsets orden ble innstiftet til belønning av militær innsats under frihetskrigen i 1918. Ordenen kunne opprinnelig bare tildeles i krigstid og tildeling av Frihetskorsets orden opphørte i februar 1919. Den ble senere fornyet for å belønne innsats i vinterkrigen og ble fra 16. desember 1940 gjort permanent. Frihetskorsets orden kan nå tildeles både i krigstid og i fred. I fredstid tildeles Frihetskorsets orden svært sjeldent. 
Frihetskorsets orden kan tildeles både offiserer og menige for fortjenstfull militær innsats. Den kan også tildeles sivile som har ytt særlig fortjenstfull innsats for Finlands forsvar. Frihetskorsets orden kan tildeles finsk, såvel som utenlandske borgere.
130-årene

-- 130 -- 131 -- 132 -- 133 -- 134 -- 135 -- 136 -- 137 -- 138 -- 139
Tiårsoversikt
Nabis limbatus

Utseende

Nabis limbatus er en middels stor tege. Beina er generelt lange og kroppen er slank og noe avlang.  Den er vingeløs eller har reduserte vinger, og er ca. 5 millimeter lang, lys gråbrun.   Sugesnabelen har 4 ledd og ikke bare 3 ledd som hos arter den av ytre utseende kan forveksles med.

Levevis

Nabis limbatus er rovdyr som suger ut kroppsveske fra andre mindre dyr. 
Teger har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
Letizia Ramolino

Bakgrunn

Hun var datter av nobile Giovanni Geronimo Ramolino (1723–1755), kaptein i de korsikanske kavaleri- og infanteriregimenter  i Republikken Genovas hær, og ektefellen nobile Angela Maria Pietrasanta (1725–1790). Foreldrene tilhørte lavadelen i Republikken Genova. Etter farens død ble moren gift på nytt med den adelige sveitsiskfødte marineoffiseren Franz Fesch, og fikk to barn til, blant dem halvbroren Joseph Fesch.

Ekteskap

Letizia Ramolino fikk ikke formell utdannelse og var bare omkring fjorten år gammel da hun ble gift og fikk det første barnet omkring ett år etter. Annerede vid tiden for sitt giftemål, som var arrangert av foreldrene, ble hun kalt på grunnd av sin store skønnhet «Ajaccios lille underverk». 
Under sin fjerde graviditet, ni dager innen hun skulle fylle nitten år, fikk Laetitia veer mens hun var i messe i katedralen i anledning Jomfru Marias himmelopptakelsesdag. Selv om hennes hjem lå bare et minutts vei fra katedralen, rakk hun bare såvidst hjem innen hun på sofaen i hvardagsrommet fødte en sønn, en liten gutt med stort hode og sterk røst, som fikk navnet Napoleon. Fødselen beredte henne, i følge legenden, ingen som helst fysiske smerter. 
Av hennes tretten barn overlevde åtte til voksen alder, og de fleste av disse kom til å spille en rolle i Napoleons regjeringstid.
Etter Carlo Buonapartes død havnet familien i økonomiske vanskeligheter. I 1793 måtte hun og familie flykte til Marseille, ettersom sønnene hadde sluttet seg til Korsikas frihetsparti, og dette nå begynte å ligge under i borgerkrigen. I Marseille bodde familien i et nødtørftig hjem i byens fattigste kvarter.
Fra 1798 var hon bosatt i Paris hos den eldste sønnen Joseph. I 1804 kom det til en uoverenskomst mellom Napoleon og hans yngre bror, Lucien, som ble forvist til Italia. Laetitia valgte da å følge med Lucien. Hun vendte tilbake til Frankrike i desember 1804.
Hun ble kjent under tittelen Madame Mère (de sa Majesté l'empereur). Etter at Frankrike ble beseiret i 1814 kom hun til fots til Roma med sin bror, kardinal Joseph Fesch. Etter Napoleons andre abdikasjon i 1815 bosatte hun og broren seg i Roma for godt med pavens tillatelse, og ble landsforvist fra Frankrike sammen med resten av den keiserlige familie. Hun så bare unntaksvis andre familiemedlemmer enn broren, som sjelden forlot henne.
Herbert Selpin

Død

Dagen etter at han ble arrestert ble Selpin funnet død i sin celle, etter å ha hengt seg i sine bukseseler. Et rykte som oppstod at han hadde blitt myrdet etter ordre fra Goebbels, da Gestapo hadde fattet interesse i saken og Goebbels anså det mer forsvarlig å ofre direktør enn en fight med Gestapo. Ifølge ryktene hadde to personer rundt midnatt 31. juli – 1. august 1942, tatt seg inn i Selpins celle.
Produksjon av Titanic ble deretter gjennomført av Werner Klingler, som forøvrig ikke fikk sitt navn i rulleteksten. Filmen i seg selv – som kostet nesten 4 millioner Riksmark, eller tilsvarende 180 millioner USD i dag ble nesten helt undertrykt 
av Goebbels som var bekymret for at skipskatastrofen ville demoralisere det tyske publikum. Den ble vist i okkuperte land, bl.a i Norge i 1942 og senere, i en re-redigert versjon, i Øst-Tyskland. Fire scener fra filmen endte opp i en annen Titanic film,  A Night to Remember
NM i motbakkeløp 2014

NM i motbakkeløp 2014 ble arrangert 14. juni 2014, som en del av Hovlandsnuten Opp i Sauda. 
Løypa var ca 5,9 km lang og hadde 921 høydemeter.
For harde livet

Handling

Filmen er en helaftens dokumentar og vi følger unge narkomane som jobber med å bli stoffrie. De ønsker seg tilbake til et normalt liv og vi følger disse unge menneskene fra de går på gata i Oslo til de havner på Tyrilikollektivet. Det er et behandlingssenter for narkomane i Mesnali og ligger ute i idyllisk natur, langt vekk fra storbyens bråk og mas. Der går de gjennom behandlingsopplegg og vi får følge ungdommene gjennom 16 måneder. I dette kollektivet får de hjelp til å få bukt med narkotikaavhengigheten slik at de kan få et menneskeverdig liv uten narkotika. Filmen forteller historien til disse menneskene på en varm og god måte. Vi får vite hva det egentlig vil si å være narkoman og filmen er også med på å bryte ned mange fordommer rundt det å være narkoman. Gjennom disse 16 månedene blir det både seire og nederlag og vi følger dem på nært hold.

Mottakelse

VG ga filmen terningkast 2. Filmen vant to Amanda i 1989: for beste norske spillefilm og for årets dokumentarfilm.

Utgivelse

Filmen er gitt ut på DVD.
NM i bandy 1925

Det 13. norgesmesterskapet i bandy ble arrangert vinteren 1925. Det deltok 12 klubber, og mesterskapet ble arrangert som utslagningsturnering. Ready tok sitt 12. mesterskap etter finaleseier 7-3 over Drafn.
Ryuji Kubota

Karriere

Ryuji Kubota startet sin profesjonelle karriere i Yokohama Marinos i 1995. Han har også spilt for Vissel Kobe.
Atizapán de Zaragoza

Atizapán de Zaragoza er en kommune lokalisert i sone II av delstaten México i Mexico. Den har rundt 500 000 innbyggere. Administrativt senter for kommunen er Ciudad López Mateos.
Kommunen befinner seg nordvest i staten. Den grenser mot Naucalpan, Tlalnepantla de Baz, og Cuautitlán Izcalli. Kommunen er med i storbyområdet ZMCM.
Baidu Baike

Baidu Baike (kinesisk: 百度百科, pinyin: Bǎidù bǎikē) er en kinesisk internettencyklopedi på standard mandarin i Folkerepublikken Kina som drives av søkemaskinselskapet Baidu. Baidu Baike har hatt en kolossal vekst i antall artikler, noe som blant annet tilskrives at Wikipedia gjennomgående sperres i Fastlands-Kina. Baidu Baike fungerer som et WikiMedia-lignende leksikon, men innholdet er underlagt den vanlige kinesiske nasjonale sensur.
Baidu Baike ble lansert i april 2006, først med en testversjon, og erobret raskt det kinesiske marked. Allerede etter tre uker hadde den over 90 000 artikler, og i november samme år hadde den flere artikler enn noen språkversjon av Wikipedia, med unntak av den engelske.
Per februar 2012 hadde Baidu Baike mer enn 4,3 millioner artikler, noe som er flere enn engelskspråklig wikipedia.

Arbeidsmåte

Baidu Baike er underlagt Folkerepublikken Kinas bestemmelser for internettkontroll. Det innebærer at det ikke legges inn artikler som anses som ondsinnede angrep på statlige innretninger, bidrag som kan skade den samfunnsmessige og offentlige orden, pornografi, eller materiale som kan provosere konflikter i sammenheng med minoriteter, rasisme, religion eller regioner. Baidu er blitt anklaget for å overta store deler av innholdet av kinesisk wikipedia, uten antydning av kilde eller uten hensyn til dens lisensbetingelser. Lignende brudd mot GFDL er skjedd ved overtakelsen av fritt innhold fra portaler som Hoodong.com, og det er fremkommet endel kritikk om plagiering i mange områder.
Dypvåg prestegård

Dypvåg prestegård ligger like øst-nordøst for Dypvåg kirke, i nordkant av kirkegården.
Hovedbygningen er et toetasjers sveitserhus fra 1879. Dette og stabburet fra 1800-tallet er fredet.
På eventyr med Tintin: Enhjørningens hemmelighet

Handling

Tintin, hans trofaste hund Terry og Kaptein Haddock legger ut på en skattejakt for å finne skipet «Enhjørningen», men de er ikke de eneste som vil ha tak i skatten.
Norsk Bok- og Bibliotekhistorisk Selskap

Norsk Bok- og Bibliotekhistorisk Selskap, forkortet NBBS, er en norsk forening som skal fremme kunnskapen om norsk bok- og bibliotekhistorie. Selskapet ble stiftet høsten 1998.
Kapprev

Beskrivelse

Kappreven er en typisk liten ørkenrev med store ører, omtrent på størrelse med en tamkatt. Den veier omkring 2,5-3 kg og har en kroppslengde på ca. 55 cm. Halen måler ca. 34 cm og skulderhøyden er normalt omkring 36 cm. Tispene er omkring 5% mindre enn hannene.
Kappreven er relativt langbent og smal i kroppen. Pelsen er sølvaktig grå over ryggen, noe som har gitt opphavet til noen av navnene denne reven går under. Hodet, baksiden av ørene, halsen, brystet og underkroppen er rødbrun i fargen. Oversiden av halene, som er svært busket i behåringen, er nærmest sort. Den har dessuten sort haletipp og hvite markeringer på kinnene. Innsiden og kantene av ørene er blek kremfarget. Den har dessuten litt blekere farger rundt øynene og nedover kinnene.

Utbredelse og habitat

Kappreven er utbredt i store deler av Sør-Afrika, fra sørspissen av Afrika og nord til det sørvestre Angola i vest og de aller mest sørvestre områdene i Zimbabwe i øst. Det er ikke kjent hvor stor totalbestanden er, men den rapporteres å være relativt stabil i hele utbredelsesormådet.
Den trives på åpne gresskledte savanner, semiørken med kratt og gresstuster, samt lett og tørr småskog.

Atferd, matvaner og reproduksjon

Kapprev er hovedsakelig nattaktiv, selv om valpene kan leke utenfor hiet på dagtid. De jakter alene, men danner par og er monogame. De anlegger territorier på 1-4,6 km², som kan overlappe andres territorier i betydelig grad, men er ikke territoriale. Den sosiale strukturen er ikke særlig godt kjent, men man vet at flere rever kan dele hi samtidig.
Kapprev fanger for en stor del maten den trenger, selv om den nok er altetende. Dietten består for det meste av små gnagere, kaniner, insekter, larver av biller og små reptiler. Det er også kjent at den kan ta bufe, spesielt hønsefugl.
Paringstiden er normalt i om vinteren, i juli-august. Tispa går drektig i ca. 51-52 dager og føder gjerne et kull som består av 3-5 valper. De har bare ett kull om året. Det er kjent at hannen bringer mat til tispa i de to første ukene, mens valpene dier, men det er ikke nøyaktig  kjent hvor lenge han holder på med dette. Man antar imidlertid at han blir til ungene kan følge mora på jakt. Det er heller ikke kjent hvor lenge hannen holder sammen med tispa og ungene. Valpene begynner å jakte når de er omkring 4 måneder gamle, og de er fullt uavhengige fra de er omkring 5 måneder. De blir kjønnsmodne når de er omkring 9 måneder gamle.
Det er ikke kjent hvor lenge arten lever i vill tilstand.
Lidenskapens vinger

Handling

To engler, Damiel og Cassiel, våker over verden og spesielt Berlin. De kan ikke gripe inn i menneskenes liv eller gi seg til kjenne, men de kan gi menneskene nytt livsmot. Ønsket om å delta i det dødelige livet er hos den ene så sterkt at han er villig til å gi avkall på sin udødelighet. Med en antikk ridderrustning som startkapital blir han så sendt ned til verden. Han finner sitt motstykke i en kvinnelig trapeskunstner.

Englenes by

Den amerikanske filmen Englenes by (1998) er en nyinnspilling av denne filmen.
There Goes My Everything

«There Goes My Everything» er en amerikansk populærmusikksang med melodi og tekst av Dallas Frazier. Den ble publisert i 1965. Sangen er best kjent i en versjon fra 1966 med Jack Greene. Den tilbrakte syv uker på toppen og lå i totalt 21 uker på den amerikanske Billboard Hot Country Songs-listen. Sangen vant også flere priser, innbefattet Single of the Year og Song of the Year på den aller første CWA Awards-utdelingen. I tillegg ble albumet med samme tittel kåret til Album of the Year og Greene ble kåret til Male Vocalist of the Year.

Sangen

Sangen handler om et par som bryter opp, men hvorfor er et mysterium. Sangens jeg-person sier han kan høre en stemme referere til ham som darling, men det virker usannsynlig, siden bruddet er bittert. Sangen beskriver jeg-personens følelser idet elskerinnen forlater ham. Han kommer til å innse hvor mye hun betød for ham nå som han mister henne.
«There Goes My Everything» blir i dag betraktet som en countrymusikkstandard. Mange artister har gjort coverversjoner av den.

Engelbert Humperdinck

Briten Engelbert Humperdinck spilte første gang inn sin versjon i 1967. Den ble utgitt på singlene Decca F.12510 (i Storbritannia) og på Parrot 45-400 (i USA). Musikalsk leder var Johnny Harris. Produsent var Peter Sullivan. Han gjorde en nyinnspilling av den på den vesttyske LP-platen Träumen mit Engelbert (Ariola) fra 1986.

Elvis Presleys versjon

Elvis Presley spilte inn sangen i RCA Studio B, Nashville, 8. juni 1970 Den ble utgitt på singlen RCA 47-9960 i desember 1970. Produsent var Felton Jarvis.

Kristne versjoner

Melodien blir brukt i den kristne svenske sangen «Han är min sång och min glädje» med Pelle Karlsson. Den er kjent som «Han er min sang og min glede» på norsk og som «Han er min sang og glæde» på dansk.

Norske versjoner

Kjell Grunnteig har skrevet en verdslig norsk tekst. Hans versjon bærer tittelen «Min eneste kjærlighet». Som kristen tekst brukes en norsk oversettelse av Pelle Karlssons svenske tekst.
AllMovie

AllMovie (tidligere: All Movie Guide) er en amerikansk internettbasert filmdatabase med en omfattende oversikt om filmer, samt personer foran og bak kamera. Den har to søsterprosjekter: AllMusic (Musikk) og SideReel (TV). Tidligere var også AllGame et av søsterprosjektene, men de ble nedlagt i 2014. Alle tre driftes og vedlikeholdes av All Media Network (tidligere kjent som AllRovi og All Media Guide).
Både Allmovie (1994), Allmusic (1991) og Allgame (1998) ble etablert av populærkulturarkivisten Michael Erlewine, og Vladimir Bogdanov, som har en doktorgrad i matematikk.
Databasen er lisensiert til tusenvis av distributører og leverandører av detaljsalgsystemer, internettsider, og kiosker. Den inneholder skuespillerlister og produksjonsstaber, handlingsreferater, profesjonelle anmeldelser, biografier, relaterte lenker osv.